Kairo tarptautinis stadionas

Kairo tarptautinis stadionas (arab. ستاد القاهرة الدولي) – olimpinio standarto daugiafunkcinis stadionas su 75 000 sėdimų vietų. Antrasis pagal dydį stadionas Arabų pasaulyje. Jis yra svarbiausias stadionas visame Egipte ir jo regione, kadangi čia vyksta svarbiausios futbolo rungtynės. Stadionas yra Nasre, priemiestyje į šiaurės rytus nuo Kairo, 10 km į vakarus nuo Kairo tarptautinio oro uosto ir apie 10 km nuo Kairo miesto centro. Kairo tarptautinis stadionas yra svarbus Egipto futbolo simbolis. Beveik visos svarbios varžybos ten yra rengiamos. Jis turi labai turtingą istoriją į kurią įeina ir Hosamo Hasano įžymusis įvartis su galva, daugelis Afrikos taurių turnyrų ir įžymiosios varžybos tarp „El Zamalek“ ir „Al Ahly SC“ klubų. Istorija Stadionas buvo užbaigtas statyti 1960 m. ir liepos 23 d. iškilmingai atidarytas prezidento Gamalio Abdelio Nasero. 2005 m. ruošiantis 2006 metų Afrikos taurei stadionas buvo renovuotas iki XXI a. standarto. Kairo stadionas žinomas dėl jo stulbinančios atmosferos ir labai didelės talpos. Prieš naujų kėdžių sudėjimą visuose skyriuose 2005 m., jis sugebėjo sutalpinti daugiau žmonių negu buvo ketinama. Varžybose tarp „El Zamalek“ ir „El Ahly“ klubų stadionas sutalpino net 120 000 žmonių. Gerbėjai sugebėjo susispausti ir sėdėti ant laiptų. Nuorodos Nuotraukos Archyvuota kopija 2009-02-15 iš Wayback Machine projekto. worldstadiums.com svetainėje Archyvuota kopija 2006-03-16 iš Wayback Machine projekto. Nuotraukos fussballtempel.net svetainėje